Gales Point

duum|Willkamensschild in Gales Point
Gales Point is en Gemeen in’n Distrikt Belize von dat Land Belize. De Inwahners sünd vör allen Kreolen.

 Geografie 

De Oort liggt op en Halvinsel an dat Süüdöver von de Southern Lagoon, de-ehr Water över’n Manatee River in de Karibische See afflütt. Von de Küst is de Oort knapp dree Kilometer af. Na Süüdwesten to doot de Utlöpers von de Maya-Bargen liggen. In’n Süüdoosten münnt de Quamina Creek in de Southern Lagoon.

De Southern Lagoon un de Waterflachen ümto sünd as Gales Point Wildlife Sanctuary schuult.

De Naveröörd sünd Mullins River in’n Süüdoosten, Hope Creek un Pomona in’n Süden un Mahogany Heights in’n Noordwesten. To’n gröttsten Deel is dat Rebeed ümto aver Wildnis.

 Historie 

De Oort is wohrschienlich von Slaven grünnt worrn, de utneiht sünd (Maroons).

1944 hett sik in Gales Point op Initiative von Cleopatra White en Dörpraad (Village Council) billt. Dat weer de eerste in Belize. Dat System von Dörprääd hett sik sietdem in ganz Belize dörsett.

 Inwahnertall 

 Weertschop un Infrastruktur 

De Lüüd leevt vör allen von de Fischeree un Bueree un deelwies von’n Tourismus.

 Verkehr 

Gales Point is över en Siedenstraat anslaten an’n Manatee Highway, de in’n Noordwesten in La Democracia an’n George Price Highway ran löppt un in’n Süden bi Hope Creek an’n Hummingbird Highway, de denn wiedergeiht na Dangriga.

 Lüüd 

Cleopatra White hett 16 Johr lang as Krankenswester in Gales Point arbeidt.

 Footnoten 

 Weblenken 

Kategorie:Gemeen
Kategorie:Distrikt Belize